เรื่องร้องเรียน: ช่วยกรุณาปรับปรุงระบบการจ่ายเงินของตลาดนัดสวนจตุจักรหน่อย รอรับใบเสร็จใช้เวลานานมากๆ เป็น ชั่วโมง เพราะยังใช้มือในการเขียน คนรอนานมากๆ บ่น ก็ถูกด่าว่าทำไมไม่ใช้สแกน บางคนแก่แล้ว ไม่ถนัดเทคโนโลยี ที่ตัวเองยังใช้manual อยู่เลย
การดำเนินการของเจ้าหน้าที่: งานการคลัง ขอเรียนว่า สำนักงานตลาดกรุงเทพมหานคร ได้ปรับเปลี่ยนรูปแบบการชำระเงินค่าเช่าแผงค้าที่หน้าเคาน์เตอร์ งานการคลัง ตลาดนัดจตุจักร เป็นการชำระเงินด้วยระบบออนไลน์ ผ่านการสแกนคิวอาร์โค้ด ของแอพพลิเคชั่นทุกธนาคารในโทรศัพท์สมาร์ทโฟน สำหรับโครงการที่ 1 – 30 ใบแจ้งหนี้ (bill payment) ที่จัดทำไว้หน้าเคาน์เตอร์ชำระเงิน งานการคลัง หรือนำใบแจ้งหนี้ (bill payment) ชำระผ่านหน้าเคาน์เตอร์ ของธนาคารกรุงไทย ทุกสาขาทั่วประเทศ เพื่อลดขั้นตอนการรอชำระค่าเช่า สะดวก รวดเร็ว  ตลอด 24 ชั่วโมง โดยผู้เช่านั้น จะต้องไม่มีหนี้ค้างชำระทุกประเภทกับตลาดนัดจตุจักร แต่หากผู้ค้ารายใดมีหนี้ค้างชำระสามารถติดต่อเจ้าหน้าที่งานการคลัง เพื่อชำระเงินหนี้ค้างได้ที่หน้าเคาน์เตอร์ ได้ในวันพุธ - อาทิตย์ ระหว่างเวลา 09.00 น. – 15.30 น.  จึงเรียนมาเพื่อโปรดทราบ
ความเห็นของผู้แจ้ง: ใช้เวลาหลายเดือนมากๆ สำหรับการหาประกาศที่ออกตั้งแต่ มค. 66    แล้วโครงการอื่นที่ไม่ใช่ 1-30 ล่ะ ทำไมแสกนไม่ได้ ยังคงต้องไปฟัง พนง. ผู้หญิงเสียงดังชอบต่อว่า คนไปจ่ายเงิน รอนานกว่าจะได้ใบเสร็จ สมัยนี้เขาใช่คอมพิวเตอร์โปรแกรมสำเร็จรูปแล้ว ยังมานั่งคัดไทยเขียนมืออีกเหรอ คอมพิวเตอร์ก็มีแต่ไม่รู้จักใช้ แล้วทำไมเรายังต้องเอาใบเสร็จเก่าไปโชว์???? เพื่อ???? สนง. ตลาดนัดควรมีข้อมูลเก่าเก็บไว้เองนะ ปีพศ.อะไรแล้วคะ
พื้นที่: แขวงจตุจักร เขตจตุจักร กรุงเทพมหานคร